
Pyhän Vietin tanssi;(kts. sivu 39) 
Breughel vanhemman mukaan. 


L. Joukkojen sielunelämä. 


Jokainen ihminen, sanotaan, on aikansa lapsi. Koko 
hänen elämäntyönsä on vaikutusta niiden monien ihmisten 
töistä ja toimista, joiden kanssa hän suoraan tai epäsuorasti 
tulee tekemisiin, mutta vaikutusta, joka vaatii persoonallista 
liikkeellepanoa. Joko nyt tämä ajan henkisen sisällön liik- 
keellepano, joka muodostaa jokaisen ihmisen elämäntyön, on 
verrattavissa lentoon omin siivin taikka vaatimattomaan ma- 
telemiseen suuressa ihmiskeossa, niin on yksilö kuitenkin 
lähtenyt tästä keosta ja jättää siihen puolestaan elämäntyönsä 
tuloksen. Yksilö lähtee joukosta, ja joukko kasvaa yksilön 
kautta, tämä on henkisen kehityksen kiertokulku, joka irroit- 
tamattomasti pitää yksilöä joukon helmassa, kuinka paljon 
tahansa hän omin voimin pyrkiikin siitä poistumaan. Jouk- 
kojen sieluoppi ei niinmuodoin ole ottanut muotoansa tältä 

näkökannalta, joka koskee yhteenkuuluvaisuutta yksilön kanssa 
— ei, joukkojen sieluoppi on yksilön tutkisteluja, kun hän 
on ponnistellut pois :keosta ja istuskelee erillään, katsellen 
sen kuhisevaa elämää. Hän tekee silloin vertailujaan. Hän 
ei voi katsella joukkoa joukon näkökannalta, vaan katsoo 
sitä omalta, yksilön näkökannalta ja omistaa sentähden jou- 
kolle jonkinlaisen persoonallisuuden. 

Tältä näkökannalta saa joukko niinmuodoin mielenkiintoa 
itsetyisenä asiana. Joukko näyttäytyy ”henkisenä yhtyytenä, 
sillä on sielunelämä, joka vississä määrässä on toista kuin 
kaikkien niiden yksilöiden, jotka kuhisevat siinä. Voihan 
tämä ensi silmäyksellä tuntua kummalliselta, mutta niin näyt- 
tää todellakin olevan asianlaita. — Fyysillinen joukko on 
ainoastaan kaikkien sen pikkuosain summa, ja sen muotoa 
ynnä muita ominaisuuksia määrää näiden pikkuosain laatu, 
psyykillinen joukko on aina jotain muuta kuin mitä saadaan 
yksilöiden ominaisuuksien suoralla yhteenlaskemisella. Tässä 
ei ole enää kysymys yksinkertaisesta laskuopillisesta yhdis- 
tämistoimesta; tahtoisi mieluummin käyttää kuvana kemial- 
lista yhdistystä. Joukon henkistä muotoa ei ole senvuoksi 
ainoastaan vertaaminen yhteiseen valokuvaan, missä tavalli- 
simmasti esiintyvät yksilölliset ominaisuudet määräävät kasvon- 
piirteiden ja ilmeen luonnetta ja tilaa, vaan joukolla on myös 
vissiä joukkoperäisiä erikoispiirteitä, jotka toisinaan ovat kau- 
niimpia kuin mistä yksilöt voivat kerskua, useimmin kuitenkin 
peloittavampia kuin mistä näitä voidaan syyttää. 

Tulemme nyt vähän lähemmin tarkastelemaan niitä psyy- 
killisiä ominaisuuksia, jotka kuuluvat joukon sielunelämään. 
Ensiksikin täytyy meidän päästä yksimielisiksi siitä, että joukko 
kollektiivisena eli joukkokuntaisena persoonallisuutena on ke- 
hittymättömällä, puolinaisella ja jokseenkin alkeellisella asteella. 
Tämä suhdehan on oikeastaan avain joukon koko sieluopin 
ymmärtämiseen. Meidän on tärkeätä muistaa tämä, kun me 

arvostelemme joukon älyä ja vielä enemmän, kun me arvos- 
telemme joukon siveellisyyttä, sillä tuskin voi myöntää jou- 
kolla olevan mitään varsinaista käsitystä siveellisistä arvoista; 
se seuraa voimakkaimpia harrastuksia, puhaltaa kovimpain 
tuulten mukana, ja sen viiri liikkuu hyvää ja pahaa koskevan 
käsityksen ulkopuolella. 

Joukkojen sielunelämän epätäydellisestä ja alkeellisesta 
lajista riippuu sen tärkein ominaisuus: joukkojen taipuvai- 
suus jäljittelyyn ja suggestioniin eli mieleenjohtamiseen. 

Jäljittely ja suggestioni on ankarasti katsottuna yksi ja 
sama asia. Jäljittely on suggestionia sen yksinkertaisimmassa 
muodossa. Jos joku kuulee sanan lausuttavan sekä heti ja 
aivan tahtomattaan lausuu saman sanan, niin me kutsumme 
sellaista ehdotonta ja heijastusmaista toimintaa jäljittelyksi. 

Semmoisella toiminnalla ei ole mitään tekemistä tajunnan 
kanssa, ja sitä voidaan huomata alempain eläinten keskuu- 
dessa, joiden sielunelämä varmastikaan ei ole kehittynyt mi- 
hinkään tajuntaan. Näiden alempain eläinten seassa voi jäl- 
jitttelyllä olla vielä mitä suurin merkitys, erittäinkin eläinten 
yhteiselämälle ja yhteiskunnalliselle turvallisuudelle. Kerron 
tässä esimerkin, joka ei ole merkityksetön joukkojen sielu- 
oppiin nähden. 

Te tiedätte kaikki, miten hurjasti parvi ampiaisia hyökkää 
luulotellun vihollisen kimppuun. Tulee ehdottomasti kysy- 
neeksi itseltään, mikä vaikuttaa moisen yksimielisyyden näiden 
tuhansien hyökkääjäin kesken. Niinkuin eräs eläinten elämän 
etevä tuntija* kuvailee, on seikka seuraava. Toimeenpannun 
työjaon mukaisesti palvelevat muutamat ampiaiset aina var- 
tijoina. Kun vaara uhkaa, lentävät nämä pesään ja palaavat 
heti ulos sekä surisevat hurjasti. Suriseminen on niiden vi- 
han ja levottomuuden ilmaus. Sisällä olevat seuraavat esi- 


* Espinas, kerrottu Sighelen kirjan La foule criminelle mukaan. 

merkkiä, lentävät ulos ja virittävät samoin yhteisen surinan. 
Mutta surinan mukana herää yhtä yksimielinen kiukku, ja 
ne heittäytyvät kaikki ensimmäisen eteen sattuvan kimppuun, 
tavallisesti juoksevan ihmisen päälle. Koko tapaus on sarja 
paljaita jäljittelyitä, ne eivät anna toisilleen tietoja millään 
muulla tavalla. Koko joukko lentää ulos sen vuoksi että 
vartijat lentävät ja surisevat sen vuoksi että nämäkin surise- 
vat. Mutta suriseminen puolestaan ei voi tapahtua ilman 
että kiukku herää, kun varmaankin on mitä sisäisin yhteys 
vissien psyykillisten hermoainesten ja surinaa määrääväin 
hermoainesten välillä. 

Tuskinpa jäljittelyn mekanismi on mutkikkaampi ihmises- 
säkään. Mitä heikommin ajatus t.s. tajunta toimii, sitä eh- 
dottomammin tulevat moiset heijastusmaiset liikkeet suorite- 
tuiksi. Toisin sanoen voi — joissakin suotuisissa ulkonai- 
sissä olosuhteissa — ihmisjoukon laita olla sama kuin am- 
piaisparven. Se seuraa johtajansa esimerkkiä. Hänen vihaiset 
sanansa ja hurjat liikkeensä herättävät sen vihaa ja hurjuutta, 
ja koko lauma syöksyy kuin ampiaisparvi uhrinsa kimppuun. 
— Kaikki riippuu siis johtajan mukaansatempaavasta ja vai- 
kuttavasta kyvystä. Joukon urhoollisuus ja joukon pelkurius 
voi olla jäljittelyn välitöntä vaikutusta. Sentähden on suuri 
sieluopillinen merkitys sillä seikalla, että päällystö sodassa 
käy joukkojen etupäässä. Johtajan urhoollisuus tarttuu toisiin 
ja tempaa pelkurimmankin mukaansa hurmaten, mutta yhtä 
helposti voi pelko levitä ikäänkuin peljättävä tartunta urhool- 
lisimpainkin sotilaiden keskuudessa. 

Jäljittely on, niinkuin mainittu, alkuperäinen muoto sug- 
gestionia, ja jotta sellainen verrattain yksinkertainen heijastus 
voi syntyä, edellytetään, että tietoiset vaikuttimet eivät sitä 
estä eivätkä vastusta. — Joissakin epäsäännöllisissä tiloissa, 
vähämielisten ja muutamain mielentautisten parissa, on kyl- 
liksi tehdä sairaan edessä vissiä liikkeitä, jotta nämä liikkeet 

heti toistetaan. Mutta suuressakin määrässä voi sellaista esiin- 
tyä, josta jotkut omituiset kansan kulkutaudit ovat esimerk- 
— kinä. Te olette varmaankin kaikki kuulleet puhuttavan niistä 
mielenkiintoisista kansantaudeista, jotka nimellä Pyhän Vietin 
tanssi, Pyhän Johanneksen tanssi y. m. raivosivat keskiajalla 
ja joilla todenmukaisesti oli syvimmät syynsä siinä yleisessä 
väsymyksessä ja hämmästyksessä, minkä ruton tuhot olivat 
tuottaneet. Kulkutauti oli tarttuvaa tanssitautia. — Kylissä 
ja kaupungeissa tanssi joukottain kansaa pillien ja klarinet- 
tien soidessa, eivät huvinsa vuoksi, vaan vastustamattoman 
tanssivietin pakottamina, ja ne, jotka katselivat sitä, saivat 
heti tartunnan, ja heidän täytyi tanssia mukana. — Italiassa 
asetettiin tanssitauti yhteyteen erään hämähäkin, n.s. taran- 
telin kanssa, jonka puremaa pidettiin hyvin myrkyllisenä. 
Sentähden kutsuttiin italialaista kansan kulkutautia »tarantis- 
miksi», ja vieläkin esiintyvä tarantella on alkuisin näiltä 
ajoilla. — Omituinen kansantauti, joka jossakin määrin 
muistuttaa tarantismia, esiintyy meidän aikanamme Yezzon 
saarella Japanissa n.s. Ainukansassa, joka on hyvin viinaan 
menevää ja suvultaan huonontunutta ja on varsin alhaisella 
sivistysasteella. Tauti, joka on levinnyt laajalle, on nimeltä 
[mu-bacco, mikä johtuu sanasta »lmu», merkitsevä pelkää- 
väistä, ja sanasta »bacco», vanha nainen. Se saa alkunsa 
pelosta muutamia eläimiä, etenkin käärmeitä kohtaan. Kun 
käärmettä näytetään sellaiselle henkilölle, joka on taipuisa 
Imu-baccoon, tai jos ainoastaan käärmeen nimeä mainitaan, 
joutuvat nämä henkilöt omituiseen tilaan, jossa he jäljittele- 
vät kaikkea, mitä näkevät toisten henkilöiden tekevän. Eräs 
japanilainen mielenvikaisten lääkäri, joka hiljattain on kuvail- 
lut tuota kansantautia, näyttää teoksessaan valokuvia rajusti 
liikehtivästä ihmisryhmästä; heidän rajut liikkeensä olivat nii- 
den hurjain liikkeiden jäljittelyä, joita muuan nuori Ainu- 
tulkki teki joukon edessä. — Me näemme sellaisista kulke- 

vina tai paikallisina esiintyvistä taudeista, miten jäljittelypakko 
kohoaa äärimmäisyyteen, mutta meidän tulee muistaa, että 
taipuvaisuus jäljittelyyn on yleinen ominaisuus, joka esiintyy 
sekä eläimissä että ihmisissä. 

Suggestioni, ahtaammassa merkityksessä, on vähän kor- 
keammalla sieluopillisessa asteikossa kuin jäljittely, vaikk'ei 
mitään varsinaista erotusta eikä rajaa ole niiden välillä. Sa- 
moin kuin jäljittely on heijastusmainen toiminta, jolla ei ole 
mitään tekemistä tajunnan kanssa, edellyttää suggestionikin, 
että tajunta pysyy ulkopuolella tai jää passiiviseksi. 

Kun ihmistä vallitsee joku voimakas tunne, pelko, levo- 
ton odotus, ihastus j.n.e., on hän aina vastaanottoisa sug- 
gestioneille määrättyyn suuntaan. Jokainen tietää, kuinka 
kiitollista on hämärässä kertoa kummitusjuttuja joukolle nuo- 
ria ihmisiä ja kuinka kokonaan kertojalla on sellainen kuu- 
lijakunta hallussaan. Sittekun on onnistuttu aikaansaamaan 
halukkaasti kuunteleva mieliala, jolloin odotus on jännitetty 
äärimmäisiin asti, voi olla kyllä vaarallista liian voimakkaasti 
vaikuttaa kuulijakunnan mielikuvituksen suggestioneilla. — 
Noitajuttujamme koskevat oikeudenkäyntipöytäkirjat Kaarle 
XI:nnen ajoilta sisältävät joukon loistavia esimerkkejä joukko- 
suggestioneista lapsissa, jotka hurmahenkisessä unitilassa oli- 
vat luulleet olleensa Bläkullassa ja jotka vuorostaan tenho- 
sivat suggestioneilla aikuiset, kansan, tuomarit, kuninkaallisen 
hovioikeuden, jopa itse kuninkaallisen majesteetin. 

Vahvasti suggestionin tapaan vaikuttaa myös toisten ih- 
misten tunteiden ilmaisun näkeminen, ja niin on suurem- 
massa määrässä laita sellaisessa ihmisten seurassa, joka on 
jotenkin samallaista (homogeenia) laatua. 

Kerron tässä aivan tuoreen esimerkin, joka on otettu jo- 
tenkin kummallisesta, vapaauskonnollisesta lehdestä (N.-bla- 
detista), tiistaina 19 päivänä maaliskuuta 1907 ilmestyneestä 
numerosta.  Kysymyksessäolevan artikkelin on kirjoittanut 

muuan norjalainen pappi, tunnetun pastori Barrattin kannat- 
tajia, ja on sillä otsakkeena: »/umalan henki tulee lasten 
päälle.» Siinä kerrotaan joistakuista pienistä lapsista, jotka 
puhuivat kielillä. »Eräässä metodistikirkossa pidetyssä ko- 
kouksessa sanottiin Jumalan hengen tulleen kuin salama, 
joka lyö alas useissa paikoissa yhtaikaa. Muun muassa alkoi 
eräs pieni tyttö huutaa Jeesusta ja sitte ylistää häntä ja pu- 
hua kielillä parin pojan kera. Seuraavana iltana ottivat nämä 
lapset haltuunsa melkein koko kokouksen eräässä toisessa 
pikku kirkossa. Aluksi vihastui osa läsnäolevia, mutta lopulta 
haihtui kaikki kritiikki, sillä silloin joutui eräs pojista hal- 
tioihinsa ja samaan aikaan muuan nuori tyttö, johon Juma- 
lan henki tarttui ensi kerran. He alkoivat nyt kuvailla kaik- 
kea sitä ihanuutta, joka näkyi heille. He viittasivat suljetuin 
silmin siihen, mitä näkivät, ja huudahtelivat: Oh, katso toki! 
Katso, Jeesus! Katso, hän tulee! Hän seisoo ja viittaa! Oh, 
älkää vastustako häntä. Oh kuitenkin, kuinka ihanaa. Katso, 
taivas on avoinna. Katso enkeleitä. Oh, kuinka kaunista. 
Oh katso, Jeesus! Katso, hän viittaa meille. Älköön nyt 
kukaan enää vastustako häntä. Katso, uusi Jerusalemi! Katso, 
palmut! — Katso, tuolla tulee neljä miestä ja haluaa taivaa- 
seen, mutta kolmelle hän sanoo, ett'ei hän tunne heitä. Nel- 
jäs laulaa ylistyslaulua ja saa tulla saliin.» »Ja niin seurasi», 
kirjoittaa tuo norjalainen pappi, »näiden piskuisten suun 
kautta käännytys- ja pyhityssaarna, niin totinen ja vaikuttava, 
että koko seurakunta murtui ja syöksyi alas lattialle, rukoil- 
len ja huutaen ja ylistäen.» 

Ihmiset, jotka elävät jotenkin alkuperäisellä sivistysasteella, 
ovat enimmän yhdenlaisia. Heillä on myös suurin taipumus 
parveutua yhteen ja muodostaa joukkoja ja kollektiivisia yh- 
tyyksiä, jotka muistuttavat eläinten yhteiskuntia. Heidän alku- 
peräiset kuvittelunsa uskonnollisista tai valtiollisista asioista 
ovat kaikkien yhteistä omaisuutta, he ajattelevat kaikki samoja 

ajatuksia, heillä on sama usko ja sama pelko, sama elämän- 
katsomus ja sama elämäntarkoitus, he ovat ikäänkuin monta 
ruumista, joilla kaikilla on yksi sielu, ja heidät voi kaikki 
samalla kertaa vallata sama aate taikka tartuttaa sama hairaus. 
Nämä ihmislaumat ovat kuin yksi ainoa yhtäläisesti muodos- 
tunut hermojoukko, ja kun yksilön, osan tästä joukosta val- 
taa voimakas liike, vapajaa koko joukko siitä. Tavallisestihan 
joukkojen omat uinuvat ajatukset ja taipumukset ovat ruu- 
miillistuneet kansanjohtajassa, hän se lausuu vapahtavan sa- 
nan ja vetää verhon sen päämäärän päältä, joka on hämä- 
rästi häämöttänyt kansalle. Hänen valtansa on sentähden 
rajaton, ja hänen paljas näyttäytymisensä vaikuttaa ihastusta. 
Keskiaika on erittäin mieltäkiinnittävä joukkojen sielunelämän 
tutkimiseen nähden. Keskiaika on myös erinomaisen rikas 
näistä puoliksi mystillisistä ilmiöistä, ajan hengen henkilöitty- 
mistä, joissa kansan hämärät mielialat heräävät selvyyteen. 
Muuan =sellainen henkilö oli esim. Pietari Erakko, ensim- 
mäisen ristiretken profeetta ja julistaja. Harvoin lienee aate 
niin suggestionimaisesti tenhonnut joukot kuin ajatus py- 
hän haudan valloittamisesta ensimmäisen ristiretken aikaan. 
Mutta niin mielenkiintoisia kuin nämä historialliset tapauk- 
set ovatkin, suuresti juuri sen aineen suhteen, mikä meillä 
on tutkittavana, edellytän minä kuitenkin niiden olevan 
niin tunnettuja, että minun ei ole soveliasta tässä poiketa 
niihin. 

Varsinaisten ristiretkien mielenkiintoisuus joukkojen sielu- 
oppiin nähden väheni kuitenkin verrattuna n.s. lasten risti- 
retkeen, jonka joukkosuggestionia ja suoranaista henkistä 
tartuntaa osoittava luonne on silmiinpistävämpi. — Lasten 
ristiretkelläkin oli profeettansa ja julistajansa, nuori paimen- 
poika, nimeltä Etienne (eli Tapani) Vendömesta Ranskasta. 
Hänen haltioittavat saarnansa kokosivat kaikista osista Rans- 
kaa & ja 10 ikävuoden välillä olevia poikia; hän yhdisti 

heidät suureksi armeijaksi, jossa oli noin 30 tuhatta lasta, ja 
marssi sitte Pariisista Marseilleen, missä lapsiarmeija meni 
laivoihin, lähteäkseen pyhään maahaan valloittamaan Kris- 
tuksen hautaa. Matka noille varmauskoisille nuorille risti- 
ritareille kävi, kuten tunnettu, erittäin onnettomasti. Tämä 
tapahtui vuonna 1212. 

Hyvin omituista näissä ilmiöissä on, että samalla kertaa, 
eri osissa Europpaa, sama vaikutus valtaa kehittymättömäin 
lasten mielikuvituksen. Onhan ikäänkuin henkistä tartuntaa 
olisivat kantaneet fyysilliset siemenet, jotka kulkivat tuulten 
mukana. Ja kerran heränneenä leviää liike niinkuin tuli 
leviää kuivassa ruohokossa. Tässä ei ole kylliksi sanoa, 
että lapset matkivat toisiaan; jäljittelyn himo näytteli tietysti 
osaansa niinkuin aina on laita lapsuusvuosina ja psyykilli- 
sesti alaikäisten keskuudessa. — Ennen kaikkea saa ottaa 
huomioon sen merkityksen, mikä ristiretkiaatteella oli ajan 
tietoisuudessa. Vanhempain hurmaus siirtyi lapsiin, ja se 
mieleenjohtuma, joka valtasi nämä, oli kauvan valmisteltuna 
joukkojen keskuudessa, se oli kaikua eräästä vahvimpia ääniä 
kuin konsanaan on lähtenyt kansain sydämestä. 

Sellaisina yksinkertaisten, suurten ajatusten kannattaman 
alkuperäisen hurmauksen aikoina on ihmiskunta ikäänkuin 
yksi ainoa sielu. Ihmiset elävät silloin välittömässä ja ali- 
tietoisessa, puoliksi mystillisessä yhteydessä toistensa kanssa, 
ja sellaisissa olosuhteissa täytyy olla välittämättä yksilöstä 
joukon vuoksi, yksilö menettää itsenäisyytensä joukkoon, 
joukko on kokonainen, ainoa persoonallinen. Näemme sa- 
mallaisia suhteita eläinten keskuudessa. Parvi muuttolintuja 
kohottaa samaan aikaan siipensä, kaikki järjestyvät ryhmään, 
joka usein säilyttää määrätyn ulkomuodon, ja matka käy 
samaan tahtiin ilman poikkeuksia miltään taholta, samaa pää- 
määrää kohti. Sama matkasuunnitelma, sama johtava aate 
näyttää elähyttävän niitä kaikkia. Yksilöt ovat ikäänkuin 

pikku osia samassa ruumiissa, jota pitää koossa näkymätön 
sideaine, vaisto, kehittymätön kuvittelu. 

Sillä tavalla oli siis ihmisten laita näinä alkuperäisinä 
aikoina, niin, samalla tavalla voi olla ihmisten laita vielä tä- 
näänkin, kun joku kaikkien käsittämä, kaikkien etuja edistävä, 
voimakas ja valtava aate harjoittaa tasoittavaa, kaikkia luokka- 
rajotuksia ja erilaisuuksia vähentävää vaikutustaan yksilöihin, 
aate, joka ajaa pois omat vähäpätöiset toivomukset ja edut, 
kooten kaikkien huomion, kaikkien pyrkimyksen yhteen ai- 
noaan kohtaan, yhteiseen päämäärään. 

Valtiollisesti levottomina aikoina, uskonnollisen herätyk- 
sen aikoina, vihdoin myös yhteisen vaaran hetkinä voi aate 
yhdellä kertaa temmata tuhansia mukaansa, kun hetken ehdot 
— ovat sellaisia, että saman aatteen täytyy herätä tuhansien kes- 
kuudessa samaan aikaan. Ja jos se ei herää itsestään tai jos 
ei se heti tule yksinvaltiaaksi ihmisten tietoisuudessa, vaan 
sitä pakottavat muut ajatukset, niin voi kuitenkin hetken yh- 
teinen jännitys ja ihmisten keskinäinen ymmärtämys olla sel- 
lainen, että tarvitaan ainoastaan yksi ainoa sytyttävä sana, 
joku liike, viittaus, huudahdus, jotta tuhansissa pääsee yksi 
ja sama ajatus valtaan, jotta silmänräpäyksessä muuttuu eri 
yksilöiden joukko yhdeksi ainoaksi sielulliseksi ruumiiksi, 
jonka pyrkimyksiin ja harrastuksiin eri minät sulautuvat ja 
häviävät. 

Voimakkaimmin tarttuvia ovat ne aatteet, jotka koskevat 
puhtaasti ruumiillisia elämänarvoja, esim. kuoleman vaaran 
mahdollisuus. Kuoleman kauhu on kaikkien valtavain tun- 
teiden joukossa se, joka enimmän yksinkertaistuttaa, enim- 
män tasoittaa yksilöllisiä eroavaisuuksia. Se saa ihmiset un- 
hottamaan kaikki muut seikat; persoonallisen arvon, ylpey- 
den, säädyllisyyden, häveliäisyyden, kaikki nämä kauniit 
ominaisuudet, jotka kulttuuri näyttää syövyttäneen niin sy 
välle ihmisluontoon. Näyttää, että syövytys onkin pysähty- 

nyt kuoreen; se ei ole pienimmässäkään määrässä muuttanut 
tämän luonnon sydäntä — elämänhalua. Nähkää siitä, miksi 
kulttuuri voi niin vähän tehdä kuoleman ajatuksen suhteen. 
Mutta toiselta puolen on yhteinen kuoleman vaara joskus 
kykenevä esiinloihtimaan paljon jalompia piirteitä kuin sokean 
itsensäsäilyttämisvietin ilmaukset. Ihmiset voivat sellaisina 
hetkinä säädystä ja elinehdoista huolimatta liittyä toisiinsa 
liikuttavan alkuperäisellä ystävyydeltä, jota jokapäiväinen elämä 
ei tunne. 

Läheisesti yhtyneitä elämänhaluun ovat siten uskonnolliset 
tunteet ja myös valtiolliset kun nämä välittömästi koskevat 
ihmisten taloudellista ja yhteiskunnallista olemista. Uskon- 
nolliset tunteethan välittömimmässä muodossaan sisältävät 
tuskin enempää kuin vahvan elämänhalun, tämän jälkeisen 
elämän halajamisen, vaatimuksen saada parempi elämä kor- 
vaukseksi kurjasta maailman elämästä. Uskonnollinen herä- 
tys ei olisi koskaan voinut koota ihmislaumoja sellaiseen 
yhteisymmärrykseen, sellaiseen kaiken henkilökohtaisen ero- 
tuksen poistavaan joukkotoimintaan saman sytyttävän ajatuk- 
sen toteuttamiseksi, jos ei sillä olisi ollut sisintä perustustaan 
tässä alkuperäisen inhimillisessä tai paremmin sanoen eläi- 
mellisessä elämänhalussa. Uskonnollisen herätyksen aika- 
kaudet ovat usein sattuneet ruumiillisen hädän aikoihin, jol- 
loin muistutus tämän elämän kurjuudesta ja surullisesta lyhyy- 
destä voimakkaammin kuin konsanaan synnytti toivon pa- 
remmista ajoista toisessa elämässä. Sellainen aika oli myös 
keskiaika. Se oli enemmän kuin mikään muu kulttuurivaihe 
etsiskelyjen, kurjuuden ja kärsimyksen aika; maa oli surun 
laakso, ja voimakkaammin kuin konsanaan muulloin liittyi 
elämänhalu toivoon toisesta, paremmasta olotilasta haudan 
tuolla puolen. | 

Ihmisten kaipaus on silloin levittänyt siipensä lentoon, 
kaikkien ajatukset ovat kokoutuneet ikäänkuin parvi muutto- 

lintuja yhteisen aatteen ympärille, toisenpuoleista, ikävöityä 
päämäärää kohti. 

Aatteiden laita on sama kuin maallisten arvoesineiden, ne 
ovat enemmän tai vähemmän käypiä. Osa on kalleuksia har- 
vain käsissä, toiset ovat kaikkien haluamia. Uskonnollisten aat- 
teiden käypäisyyden kanssa eivät valtiolliset eivätkä yhteis- 
kunnalliset vielä voi kilpailla, vaikka taipumusta tähän suun- 
taan on huomattavissa meidän aikanamme. Onhan uskon- 
nolla ja politiikalla myös paljon yhteistä. Tuonpuoleinen 
päämäärä, tämän jälkeisen elämän lupaus houkuttelee sieluja 
ja kokoaa ne yhteiseen hurmaukseen, ja samalla tavalla ja 
melkein samalla ihastuksella houkuttelee aate yhteiskunnalli- 
sestä tulevaisuuden ihanteesta. Vastaherännyttä isänmaan- 
rakkautta seuraa usein kohoutunut uskonnollisuus, ja niinpä 
olemme läheltä saaneet havaita, miten kansa, jota valtiollinen 
onnen unelma hiljattain on puistattanut, pian sen jälkeen on 
joutunut uskonnollisen hurmauksen nykähdyksiin. 

Ken tahtoo tutkia uskonnollisten ilmiöiden sieluoppia, 
hänen ei pidä valita tavallisia kirkkoja. Kirkkoyleisö on 
koottua yhtä kirjavasti, yhtä erilaisesti (heterogeenisesti) kuin 
esim. teatteriyleisö. Niissä vallitsee sama epäsointu henkien 
kesken, sillä tuleehan jokainen niihin, mukanaan oma erikoi- 
nen epäjumalansa, jota ei päästä näkyvistä. 

Katseiden vangitseminen, huomionkiinnittäminen, kaik- 
kien kokoaminen yhtäläiseksi joukoksi, joka väräjää kuuliai- 
sena kumupohjana henkisen johtajansa mukana, se ei onnistu 
kirkoissa. Täytyy herätyksen aikoina etsiä baptistien ja me- 
todistien saarnapaikkoja, nähdäkseen huomion niin kiinty- 
neenä, että kasvaa todellinen hartaus ja hartaudesta innostus, 
hurmaus ynnä muut uskonnolliset yhteistunteet. Äskettäin 
on sellainen kohonneen uskonnollisuuden laine loiskinut yli 
maan. Se oli lähtöisin Norjasta ja alkoi jo aikaisin osoittaa 
luonnottomia ominaisuuksia. Sen johtaja, norjalais-amerik- 

kalainen pappismies Barrat, antoi alusta asti liikkeelle kum- 
mallisen suunnan, mikä, niinkuin tunnettu, muutamilla ta- 
hoilla huononi kovin häiritseviksi kohtauksiksi, joista etenkin 
kielillä puhuminen on nostanut melua. Ken tähän aikaan 
on käynyt vapaauskonnollisten pikku kirkoissa, hänellä on 
ollut kyllin tilaisuutta tutkia uskonnollisten mielteiden joukko- 
vaikutusta. Seurakunnan, joka jo alusta alkaen on yhtäläi- 
sesti koottua, huomaavaista ja harrasta, valtaa pian ihastus. 
Vihdoin kohoaa henkinen lämpömäärä siihen sulamapistee- 
seen, jolloin sielut vuotavat hurmaustilaan, seurakunta on 
silloin yhtenä ainoana vaikeroivana, huokaavana ja Jeesusta 
huutavana joukkona, jossa siellä ja täällä kuuluu kielillä pu-- 
humista alitietoisen vaikutuksen purkauksena. Sellaiset pai- 
kat ovat henkisiä sulatusuuneja, joissa sieluihin tartutaan ja 
ne sulatetaan. 

Valtiolliset klubitkin voivat tarjota suotuisia ehtoja sel- 
laiselle tunteiden liikanaiselle kiihtymiselle aina ihastukseen 
ja haltioissa-oloon asti.* Moinen hermoelämän ilmausten 
kohoaminen on tuskin mahdollista muualla kuin isohkossa 
väkijoukossa. Jäljittelyn ja esimerkin kautta hohoaa yksilön 
tunnejännitys lakkaamatta, psyykillinen kuohunta tässä ihmis- 
sielujen joukossa on keskinäistä toimintaa, jota jokainen yk- 
silö edistää, vaan joka valtavammin tuntuu niissä aivoissa, 
joissa vastustus on heikoin. 

Ei ole harvinaista, että todellinen mielensairaus puhkeaa 
moisten uskonnollisten tai valtiollisten mässäilyjen yhteydessä. 
Sinä aikana, jolloin Barrattin liikkeen laineet loiskivat kor- 
kealle maassamme, vastaanotin minä Tukholman sairaalaan 
kaksi henkilöä, jotka olivat ottaneet liian innokkaasti osaa 
kielillä puhujain rukouskokouksiin ja lopulta tulleet mielen- 


* Etenkään etelämaisten, kuumaveristen kansain keskuudessa ei 
ole ollenkaan tavatonta, että herrat edustajat saavat suonenvedonkoh- 
tauksia ja heidät täytyy kantaa seurasta pois. 

vikaisiksi. Vähän väliä on nähty sanomalehdissä samallaisia 
tietoja maamme muista osista. Mutta minä liitän sen seli- 
tyksen, että nämä tavallisuuden mukaan olivat henkilöitä, 
joilla oli suuria taipumuksia mielensairauteen; se, mikä us- 
konnollisissa kokouksissa kiihoitti hermoja, oli ainoastaan 
taudin esiinkutsuvana syynä. Moiset luonnottomuuteen poik- 
keavat liikkeet ovat vaarallisia sillä tavalla, että ne ennen 
kaikkea kehoittavat ja houkuttelevat puoleensa viallisia luon- 
teita, joiden viallisuus silloin voi kohota todelliseksi mielen- 
sairaudeksi. 

Me tulemme nyt niihin älyperäisiin ja siveellisiin omi- 
naisuuksiin, joita joukkojen sielunelämä kehittelee. Muuta- 
mia viittauksia on jo tehty niihin, mutta ne vaativat hieman 
lähempää selvitystä. 

Joukkojen sielunelämä on yksinkertaisempi, kehittymättö- 
mämpi psyykillinen olomuoto kuin yksilön. Se on mietti- 
mätöntä, persoonatonta ja alitietoista olemista; se ei ole ajat- 
telemista tavallisessa merkityksessä, vaan pikemmin mene- 
mistä visseihin kuvitteluihin ja niissä pysymistä taikka kor- 
keintaan älyperäistä liikettä määrätyissä ahtaissa aatepiireissä. 
Joukon tenhoaa joku aate, joka ihastuttaa ja vie sen vaisto- 
maiseen toimintaan, mutta se ei tietoisesti tajua tätä aatetta. 
Joukolta puuttuu sentähden kritiikki täydellisesti. 

Että joukkojen sieluntila helposti kiihtyy hurmaukseksi, 
selviää henkisten kulkutautien historiasta, aina Dionyson pal- 
veluksen juomingeista ruveten viime aikain uskonnollisiin 
mässäilyihin asti. Hurmauksella on paljon yhteyttä niiden 
tilain kanssa, joita me tässä tutkimme, sillä on sama per- 
soonaton ja miettimätön luonne kuin näilläkin. 

Niiden ominaisuuksien joukossa, jotka ovat ominaisia 
joukkojen sielunelämälle, kaipaamme me niinmuodoin älyä, 
järkeä. Joukko ei ole vastaanottoisa loogillisille selvittelyille. 
Voimakkaat tunteet ja yksinkertaiset mietteet, helppokäsitteiset 

kuvat ja aateyhtymät, ne löytävät tiensä joukon käsitykseen. 
Kansanpuhujan täytyy olla kaikkea muuta kuin filosootfi. 
Hänen täytyy antaa todisteidensa juosta samalla suunnitelmaa 
puuttuvalla tavalla kuin joukon mieliala vaihtelee, suurim- 
malla taipuisuudella täytyy hänen mukautua siihen, mitä 
liikkuu ilmassa. Ensin asettuu hän seurakunnan tunteiden 
tasalle, ja hiljoilleen koettaa hän muunnella näitä tunteita 
toivottuun suuntaan. Hän on jonkinlainen hypnotisoija suu- 
ressa mitassa. Varovaisesti kääntyy hän joka silmänräpäys 
ympäri ja harkitsee sanainsa vaikutusta, ja tällä tavalla hän 
hiljaa ja varovasti vetää joukkoja mukanaan. Puheessaan 
käyttää hän yksinkertaisia ja voimakkaita keinoja, sama asia 
vaihtelee eri kuvissa, sillä samaa asiaa pitää ehtimiseen ker- 
rata. Kerftaaminen on muuan voimakkaimmin vaikuttavia 
keinoja, joita puhuja voi käyttää. Kertaukseen perustuu, 
niinkuin tunnettu, muun muassa ilmoitusten ja reklaamien 
sieluopillinen vaikutus. Kuka tässä maailmassa välittäisi kai- 
kista noista isoisista ilmoituksista, jotka koskevat salubrinia, 
azymolia, lazarolia, lysoolia, sähkövoimavöitä j.n. e., jos ei 
niitä, ilman vähintäkään vaivaa yleisön puolelta, ajettaisi sen 
aivoihin tuhatkertaisella kertaamisella? On myös hyödytöntä 
suuttua näistä niin usein harhaanvievistä ilmoituksista. Jos 
onnistuisi oikaisemaan sellaisessa ilmoituksessa olevan ehdot- 
tomasti liioittelevan väitteen, saisi itse tehdä reklaamia mieli- 
piteensä puolesta. Niin, ilmoittaa siitä talojen nurkissa. 
Nämä ilmoitukset eivät kulje tavallisia ymmärryksen teitä, 
vaan ne pakotetaan tajuntaan aivan koneellisesti. Se suun- 
naton määrä vaikutuksia kuin yleisö saa kilvistä, sanoma- 
lehti-ilmoituksista, talojen nurkilta, vuorenseiniltä j.n. e., las- 
ketaan yhteen ja vähitellen synnyttää odottamatta ilmoille 
tulevan ajatuksen, äkkinäisen päähänpiston, nopeasti tulevan 
ostohalun. Samaa menettelytapaa täytyy kansanpuhujan käyt- 
tää, valinnalla ja oikealla hetkellä. Ei käy puhuminen edeltä- 

päin kirjoitetun konseptin mukaan. Joukko täytyy tenhota 
eikä todisteilla muuttaa. Selviin tosiasioihin ja pirteään to- 
disteluun ei joukolla ole mitään makua. Siihen vaikuttavat 
sitävastoin vahvat tunteet, ja se ajaa takaa kuvitteluja ja unel- 
mia. Koko historiallisen kehityksen aikana ovat kansat kul- 
keneet eteenpäin tämän merkin alla, kuvittelujen pilvenpatsas 
käy aina joukkojen edellä. Mutta, niinkuin / Bon esittää, 
jokainen rotu kantaa kohtalonsa lakeja itsessään, ja ehkä 
juuri näitä lakeja kuulee joukko tajuttomasti, kun se syöksyy 
tavottelemaan näköjään järjetöntä. 

Vaaditaan varmaankin hyvin voimakkaiden tunteiden va- 
pautusta ja muuten kerrassaan poikkeuksellisia olosuhteita, 
jotta syntyy se sielujen yhteensulaminen, joka vallitsee hurma- 
henkisessä rukouskokouksessa tahi kansanjoukossa valtiolli- 
sesti vaihtelevina aikoina. Kuitenkin voi ulottaa joukkojen 
sielunelämän ja joukkojen henkisten aikaansaannosten tutki- 
misen myös vähemmän yhtäläisiin seuroihin ja ihmisryhmiin. 
Niin pian kuin yhteiset edut, sovinnaiset näkökannat, hu- 
vitushimo, lörpötyshalu, uteliaisuus j.n.e. vievät ihmisiä yh- 
teen, niin pian kuin he jokapäiväisessä yhteiselämässä tapaa- 
vat hetkellisen aiheen kokoontumiseen, pakotetaan yksilölliset 
yhtäläisyydet esiin ja eroavaisuudet tungetaan syrjään, ja siinä 
syntyy keskinäisyys ja vaihto, joka muodostaa sielunelämän 
ja aikaansaa jonkinlaisen joukkomukautumisen hetken vaati- 
muksiin. Ihmisillähän on paljon yhteistä, huomioonottamatta 
päivän etuja, luokkaetuja, yhdistysetuja, ammattietuja säilyt- 
tävät useimmat ihmiset persoonallisuutensa pohjalla epäsel- 
vänä rykelmänä enemmän tai vähemmän naivia mietteitä, 
uskonasioita, uskonnollisia ynnä muita syvälle juurtuneita 
mielipiteitä, muotiennakkoluuloja, tapojen ja pitämysten kun- 
nioitusta, perimystietoja, se on jonkinlainen pohjakerros, 
missä he voivat kohdata toisensa mitä parhaassa yhteis- 
ymmärryksessä. Monet ihmiset elävät oikeastaan koko elä- 

mänsä sellaisessa pohjakerroksessa, kaikissa tapauksissa me- 
nevät he sinne, kun he tapaavat toisensa. Siellä on aina 
mukavaa, siellä annetaan kielen käydä ilman että tarvitsee 
ajatella. Tästä älyperäisyyden hämärästä lähtee yleinen mieli- 
pide, joka on kaikkien näiden ajatuksettomain sanain tuhat- 
äänistä sorinaa ja jota siis, älyllisyyden puolesta katsottuna, 
ei koskaan voi ottaa vakavalta kannalta. 

Schopenhauer sanoo mieltäkiinnittävässä, joskin hieman 
yksipuolisessa tutkistelussaan yksinäisyyden eduista: »Wer 
unter Menschen zu leben hat darf keine Individualität.»* 
Tässä on varmaan hyvin paljon perää. Liian voimakasta 
yksilöllisyystunnetta on niinmuodoin paha yhdistää joukko- 
mukautumisen kykyyn. Onhan sellaisiakin ihmisiä, jotka 
hoitelevat yksilöilisyyttään oikein sairaalloisella huolella ja 
jotka yhteiskunnallisen mukautumiskyvyn asemesta tuntevat 
todellista kauhua yhdessäoloon ison ihmisjoukon kanssa. 
Sairaalloisen arkuuden tähden (jota mielentautiopissa kutsu- 
taan fobiaksi) eivät he voi käydä konsertissa, luennolla, 
teatterinäytöksessä; sietämätöntä on heille oleskelu siellä, 
missä on paljon ihmisiä, ja tämä tunne vaikuttaa sitäpaitsi 
häiritsevästi ja estävästi älyyn. Guy de Maupassant, joka ei 
näy olleen vapaa tästä fobiasta, selittelee ihmisten seurassa 
saamiaan vaikutteita. »Kuinka monta kertaa olenkaan huo- 
mannut», sanoo hän, »että äly paisuu ja kasvaa, kun on yk- 
sinään, mutta vähenee ja laskee, kun uudelleen sekottuu mui- 
den ihmisten joukkoon. Yhdessäolo, kaikki, mitä sanotaan, 
mitä täytyy kuulla, tarkata ja vastata, vaikuttaa ajatukseen. 
Aatteiden alituinen tuleminen ja meneminen päästä päähän 
vaikuttaa, että tasapinnan tulee muodostamaan kokoontunei- 
den keskiäly. Yksilön kyky, mitä tulee älylliseen alotteeseen, 
teräväpäisyyteen ja mieleenjohtumiseen, voi hävitä, kun hän 





* Eleskelyssä ihmisten parissa ei tarvitse mitään yksilöllisyyttä. 

sekottuu muiden joukkoon.» Maupassant oli epäilemättä 
liian tunteellinen ja fobioistaan liiaksi riippuvainen, voidak- 
seen käyttää Schopenhauerin neuvoa, joka suojaksi liian häi- 
ritsevää älyllistä sekottumista vastaan suositteli, »että seuraan 
aina otetaan mukaan jotakin yksinäisyydestään». — Saman 
kokemuksen kuin Maupassant lausuu muuten Lamartine, 
mutta hän tekee sen terveemmällä tavalla, kun hän sanoo: 
» I] faut se separer de la foule pour penser — et s'y con- 
fendre pour agir»* — ja vihdoin Goefhe, terveen neron 
tyyppi, esittää, että yksinäisyys tosin voi luoda taidollisuutta, 
mutta ainoastaan yhdessäolo ihmisten kanssa luo luonteen. 


Etevällä italialaisella yhteiskuntaopin tutkijalla Scipio Sighe- 
lellä, joka on kirjoittanut useita teoksia joukkojen sielunelä- 
*mästä, on kirjassaan »lahkojen sieluopista» muuan luku, joka 
erittäin vakuuttavalla tavalla todistaa todeksi vanhan sanan- 
parren: »monta keittäjää — huono soppa.» Luvulla on 
nimikirjoituksenaan: «<Parlamentarismia vastaan». 

On, sanoo Sighele, hyvin levinnyt uskonkappale, että 
useat henkilöt selvittävät jonkun kysymyksen paremmin kuin 
yksinäinen. »Optimisti johtanee tämän lauseen inhimillisestä 
kainoudesta, pessimisti vielä inhimillisemmästä heikkoudesta: 
toivomuksesta, ettei tarvitseisi olla yksinään vastuussa.» — 
Sighele näyttää joillakuilla esimerkeillä, kuinka epäluotettavia 
jurytuomioiden tulokset usein ovat. Erittäin etevistä ja ko- 
keneista miehistä kokoonpantu jury voi monta kertaa antaa 
päätöksen, joka on hämmästyttävän ala-arvoinen. 

Me elämme täällä komiteain aikakaudella ja komiteain 
luvatussa maassa, ja kaikellaisten komiteamietintöjen lueske- 





* Tulee erota joukosta ajatellakseen ja sekottua siihen toimiakseen. 

lemisen välillä lienee hyödyllistä miettiä vähän komiteain 
sieluoppia. Eivätkö liene parhaiten onnistuneita niiden ko- 
miteain tulokset, joissa yksi ainoa on tehnyt komitean työn, 
kun muut jäsenet vain ovat jakaneet kunnian ja kuitanneet 
palkkansa. Jos kaikki komitean jäsenet ovat yhtä pontevia, 
niin voihan tapahtua, että työtapa kovin paljon muistuttaa 
potkupallokilpailua, jossa jotenkin yksinkertainen tehtävä käy 
varsin sitkeäksi. Keskustelu menee vuoroin yhdelle, vuoroin 
toiselle taholle, ja viimein potkaistaan kysymys kieroon ja 
menee sivu maalin. 

Max Nordau on varsin yksinkertaisella ja sattuvalla las- 
kelmalla koettanut todistaa oikeaksi sitä kieltämättä hyvin 
masentavaa lausetta, että erittäin eteväin miesten kokous yleensä 
aikaansaa keskinkertaisen tuloksen. Jokainen kokouksen jäsen 
on varmaan itsessään huomattava kyky, mutta siinä määrässä 
kuin kyvyt ovat erilaisia (ja yhdistämättömiä) jää jokaisen 
kokouksessa olijan kyky kuolleeksi pääomaksi. Erityisen ky- 
kynsä ohella omii sitäpaitsi jokainen jonkun määrän tervettä 
talonpoikaisymmärrystä, joka on kaikille yhteinen, yhtäläinen 
ja joka sentähden määrää päätöksen. Tulokseksi tulee siis 
jonkinlainen älyperäinen seulominen, missä parhaat mahdol- 
lisuudet jäävät käyttämättä ja pysähtyvät seulaan, kun tasa- 
arvoinen ja varsin keskinkertainen menee läpi. On vanha 
lause: »Senatores boni viri, senatus autem mala bestia», joka 
jotenkin vaatimattomasti käännettynä kuuluu: »Senaattorit 
ovat hyviä, mutta senaatti on sitä huonompi.» 


k 


Jos meillä niinmuodoin on tuiki vähän aihetta ylistää 
joukkojen älyä, niin on meillä vielä vähemmän syytä arvos- 
tella joukkojen siveyttä korkealle. Ei mikään häviä joukossa 
niin helposti kuin yksityisen edesvastuun tunne (Le Bon). 

Onhan se, mitä yksilö rikkoo niiden tunteiden vaikutuksen 
alaisena, jotka kehittyvät roskajoukossa, suureksi osaksi myös 
joukon rikos. 

Joukoissa tapahtuu henkisiä käymisprosesseja (Enrico 
Ferri), joiden kestäessä kehittyy villiyttä ja siveydellistä pöh- 
nää, joidenlaisia inhimillinen sielunelämä ei muuten kykene 
synnyttämään. Jokainen yksilö matkii ja tartuttaa itseensä 
kaikkien muiden huutoja ja villiä liikkeitä, ja hurjuus kasvaa 
säännöllisesti siinä suhteessa kuin lukumäärä lisääntyy. Pe- 
lottava on joukko siinä olomuodossa, jota kutsumme »melu- 
joukoksi» taikka vielä vähäisemmillä siveellisten aikaansaan- 
nosten vaatimuksilla »roskajoukoksi», ja kuohuvina aikoina 
voi ryhmä kunnianarvoisia kansalaisia huonontua roskaväeksi. 
»Joukko on», sanoo Sighele teoksessaan, nimeltä »La foule 
criminelle», »yleensä taipuisampi pahaan kuin hyvään. Ur- 
hoollisuus, hyve ja hyvyys voivat olla yksilön ominai- 
suuksia, mutta ne eivät ole koskaan tai eivät melkein kos- 
kaan joukon ominaisuuksia. Jokapäiväisin havainto todistaa 
näiden sanain totuuden; kaikkea saa peljätä, ei mitään toivoa 
joukon puolelta. On yleensä tunnettu tosiasia, että rikoksel- 
linen tai mielenvikainen ihminen saattaa viedä joukon mu- 
kanaan rikokseen, mutta sitävastoin on paljon harvinaisem- 
paa, että miehuullinen tai jalomielinen mies pystyy rauhoit- 
tamaan ja estämään joukkoja. Joukkojen sieluoppi on rikas 
hämmästyttävistä ilmiöistä, mutta nämä hämmästyttäväisyydet 
ovat tavallisesti masentavaa laatua. Sata tai tuhat ihmistä, 
jotka esiintyvät kokoontuneena liutana, voi tehdä tekoja, joita 
yksikään ainoa noista sadasta tai tuhannesta ei olisi yksinään 
tehnyt. Mutta toiselta puolen jättää harvoin sata kunnon 
miestä kunnollista tulosta, useimmiten on tulos keskinkertai- 
nen, joskus suorastaan kurja. Joukko on pengermä, missä 
pahan bakteri helposti kehittyy, jota vastoin hyvän bakteri 
melkein aina kuolee ravinnon puutteeseen.» 

Vallankumousten historia sisältää, niinkuin tunnettu, pe- 
lottavia lukuja, jotka ovat täynnä roskaväen pahojatekoja. 
Muistutan ohimennen syyskuun murhista Pariisissa 1792, 
kommunilaisten esiintymisestä 1871 j. n. e. Ihmisen alkupe- 
räiset petomaisuudet, murhahimo ja verenjano ja paljon 
muuta, jota tuskin voidaan mainita, murtaututuu kaikkien 
estäväin vaikutusten läpi. Meillä ei ole tilaisuutta syventyä 
tähän muutoin niin hyvin tunnettuun osaan joukkojen sielu- 
oppia; haluan vain esittää sitä merkitystä, mikä muutamilla 
rikoksellisilla aineksilla aina on sellaiseen roskajoukkoon näh- 
den. Tästä yhteiskunnan pohjasaosta lähtee kaikissa mella- 
koissa suggestiooni väkivaltaisuuksiin, ja sen esimerkki tem- 
paa mukaansa joukon, joka pian kyllä menettää kaiken 
siveellisen malttinsa. 

Aikamme rikosopin tutkijat ovat myös pohtineet kysy- 
mystä, missä määrässä henkilö, joka on tehnyt rikoksen 
silloin kuin on ollut mellakka, lakko j. n. e., on vastuun- 
alainen tästä rikoksesta. Kysymys on vaikea, ja se on jokai- 
sessä eri tapauksessa tarkasti tutkittava. Tärkeää on ensin- 
näkin, että erotetaan mellakan johtajat muusta joukosta. 
Sitä lähinnä tulee pitää mielessään kokemus, joka muun 
muassa selviää myös hypnoottisesta suggestionikokeista. Yk- 
silö, joka suggestionilla tenhotaan tekemään rikos, on tus- 
kin tilaisuudessa toteuttaa sellaista epäsiveellistä tai rikoksel- 
lista suggestionia, jos ei hän ole taipuisa siihen vähäisen 
siveydellisen vastustusvoiman ja rikoksellisten taipumusten 
takia. Samoin lienee niiden rikosten laita, joita tehdään 
joukkosuggestionin vaikutuksesta mellakan kestäessä, lakon 
aikana j. n. e. 

Mieltäkiinnittävää on nähdä, miten muutamat tuomio- 
istuimet ulkomailla, etenkin Italiassa, uudenaikaisten rangais- 
tusoikeudellisten mielipiteiden vaikutuksesta, tuomitsevat moi- 
sissa tapauksissa. Tavallisiin mellakoihin soveltavat he, niin- 

kuin jotkut rikosoikeuden tutkijat ovat puoltaneet, puoli syyn- 
takeisuutta. Kuitenkin pitävät he erotuksen niillä tikkomuk- 
silla, joita on tehnyt joukko tavallisessa mielessä, katujoukko, 
roskaväki j.n. e., ja niillä rikkomuksilla, joita ovat tehneet 
sosiaalipoliittiset ynnä muut yhdyskunnat, jotka eivät toimi 
suunnitelmattomasti ja sattuman ajamina, vaan tajutussa tar- 
koituksessa, sovitun ohjelman mukaan. 


%* 


Joukkojen sieluoppi on aine joka on niin rikas erityis- 
kohdista, että lyhyessä esitelmässä voidaan mainita ainoastaan 
tärkeimmät, ja nekin hätäisesti. Ennenkuin lopetan, kos- 
kettelen aivan lyhyesti sellaista aineeni kohtaa, jolla on jon- 
kinmoinen itsestään selvä ja nykyhetken merkitys. Mikä on 
kuulijakunta? Niiden rumain juttujen jälkeen, joita olette 
kuulleet joukosta, tahdon nyt sanoa, että kuulijakunta on 
hyvin erilaatuisesti koottu joukko tai tuskin joukko ollenkaan. 
Ainoana pyrkimyksenä joukon sielunelämän kehittymiseen 
kuulijakunnassa on heikko joukkomukautuminen läsnäolevain 
kesken ja luennoitsijan suhteen. Hyvä suhde kuulijakunnan 
ja luennoitsijan välillä on niin miellyttävä erityiskohta jouk- 
kojen sieluopissa, etten voi sivuuttaa sitä kiitollisetta tun- 
nustuksetta*. 


2. Henkinen tartunta.** 


Sen yleisen silmäyksen jälkeen varsin laajaan aineeseen, 
jonka olemme antaneet edellisessä, käsittelemme nyt vähän 
erityiskohtaisemmin muutamia joukkojen sieluelämän ilmauk- 

* Esitelmä, pidetty kesäkursseilla Tukholmassa heinäkuulla 1907. 

** Seuraava on muutamien samasta aineesta Tukholman Työväen- 
opistossa helmikuulla 1906 pidettyjen esitelmäin osittainen sisältö. 

sia, n. s. henkisiä kulkutauteja. Kuvaukseni esittää ainoastaan 
joitakuita tärkeimpiä niistä. — Enimmät kuvatuista ovat tässä 
edellä mainitut muutamilla sanoilla, mutta minusta näyttää 
soveliaalta ja toivottavalta liittää jo sanottuun laveamman 
selonteon ' 


Pelon ja kauhun merkitys. Rutto ja sen 
merkitys keskiajan ihmisiin. 


Epäsuotuisain ulkonaisten olojen, sairauden ja puutteen 
takia lienevät keskiajan ihmiset näyttäneet huomattavia heik- 
kouden ja huonouden piirteitä. Päättäen senaikaisista ku- 
vista muodostavat he heikomman tyypin kuin myöhemmän 
ajan ihmiset, ollen alaraajat kapealla ja vatsat ulkonevia, ja 
heidän päänlaajuutensa oli, niinkuin näiden aikakausien pää- 
kalloista näkyy, pienempi kuin meidän aikanamme. 

Kaikista niistä ulkonaisista koetuksista, jotka vaikuttivat 
määräävästi keskiajan ihmisen hermoston laatuun, hänen sielu- 
elämän ja elämänkäsityksensä, ei mikään voi merkityksessä 
eikä kamaluudessa vetää vertoja rutolle. Tässä sanassa on 
vielä heikko kaiku kaikesta siitä kauhusta, jolla se on vuo- 
sisatojen kuluessa lausuttu. Rutto kuuluu tärkeänä ja värik- 
käänä osana siihen ajankuvaan, joka on henkisten kulku- 
tautien tausta, ja se on tuntuvasti vaikuttanut sen poikkeuk- 
sellisen hermo- ja sielunelämän, sen oikean kansanhysterian 
syntymiseen, joka oli syynä ainakin osaan näitä kulkutauteja. 
Sentähden kuvailen lyhyesti ruttoa ja sen hävityksiä: 

Jo 6:lla vuosisadalla kulki yli Europan, Aasian ja Afri- 
kan pelottava ruttotauti, jota merkit ennustivat ja maanjäris- 
tykset seurasivat. Sama uudistui 14:llä vuosisadalla.. Vuosina 
1348—1382 raivosi musta surma, jota meillä kutsuttiin vah- 
vaksi kuolemaksi. Maantärähdyksiä ja maanjäristyksiä oli 
alkamassa kurjuutta. Joukko Italian kaupunkeja, niinkuin 
Neapeli, Rooma, Pisa, Bologna, Badua, Venetzia y. m. tärisi 

tuntuvasti, koko paikkakuntia hävisi, linnoja, taloja ja kirk- 
koja sortui ja hautasi joukon ihmisiä. Nämä maanjäristyk- 
set kertautuivat sittemmin aina vuoteen 1360 ja tuntuivat 
yli koko Europan pohjan perille asti. Suuria ja ihmeellisiä 
meteooreja nähtiin taivaalla, ja katsottiin niitä ihmetyksellä 
ja kauhulla; paavin palatsin päällä Avignonissa oli aamulla 
20 päivänä joulukuuta 1348 tulipilari, joka voitiin nähdä 
tunnin ajan; elokuulla samana vuonna havaittiin Pariisin 
päällä tulikuula. Sellaisista ja muista enteistä ja onnetto- 
muuksista, niinkuin tulvista heinäsirkkalaumoista, katovuosista 
y. m. ennustettiin musta surma, joka nyt teki tuloaan Europ- 
paan. Se puhkesi melkein samaan aikaan, vuonna 1348, 
Pohjois Italiassa, etelä Ranskassa (Avignonissa) ja Espanjassa 
sekä levisi sieltä laajemmalle. Tuntomerkit olivat samat kuin 
kuudennella vuosisadallakin. Mustain pilkkujen takia, jotka 
syntyivät ihoon, kutsuttiin tautia Saksassa mustaksi kuole- 
maksi, Ranskassa nimellä »peste noire» (musta rutto). 

Tätä ruttoa on kuvaillut muiden muassa runoilija 
Boccaccio, joka oli Florensissa tekemäin tuhojen silminnäkijä. 
Täällä olivat ruton tavallisina ja kuvaavimpina tuntomerk- 
keinä paiseet, ensinnä reiden juuressa ja kainalokuopissa ja 
sittemmin yli koko ruumiin sekä mustat tai siniset pilkut 
käsivarressa tahi reidessä ja myös muualla ruumiin pinnalla. 
Kuolema seurasi kolmena ensi päivänä ensimmäisten merk- 
kien ilmaannuttua. Itämailla olivat usein ensimäisinä tunto- 
merkkeinä verenvuodot nenästä ja veriset yskökset tai samal- 
laiset oksennukset. — Tähän ruttoon kuoli Florensissa 60,000, 
Venetziassa 100,000, Siennassa 70,000, Pariisissa 50,000, 
paavin silloisessa asunpaikassa Avignonissa 060,000, Lon- 
toossa vähintäänkin 100,000 ihmistä. Ainoastaan paljasjalka- 
munkkia kuoli Saksassa yli 124,000, todistus siitä, että jalka- 
haavat usein olivat olleet tartunnan menopaikkoja. Koko 
Europassa, jossa tähän aikaan oli noin 105 miljoonaa asuk- 

kaita, kuoli 25 miljoonaa, t. s. noin neljännes. Monet seu- 
dut tulivat täysin tyhjiksi väestä. Enimmän hävitetyiksi tuli- 
vat jotkut osat pohjolaa, muutamat Ruotsin ja Norjan seu- 
dut sekä Italia. Viimemainitusta maasta kuoli puoli asukas- 
luvusta. — Sitä kauhua, jota rutto toi mieliin, voi ainoas- 
taan lisätä yleinen tietämättömyys, lääketaidon yleinen avut- 
tomuus sekä vallalla oleva taikausko. Eihän ollut mitään 
aavistusta yksinkertaisimmistakaan varovaisuus toimenpiteistä. 
Kahlattiin siivottomuudessa. Olihan siihen alkaan häpeällistä 
pitää puhtautta oman ovensa edustalla; törky ja lika sai jäädä 
siihen, mihin se heitettiin. Kun sitte rutto päivittäin tappoi 
tuhansittain ihmisiä, täyttyi ilma mitä hirveimmällä hajulla, 
sillä ei ehditty toimittaa mitään säännöllistä hautausta. Muu- 
tamin paikoin vihittiin joet kirkkotarhoiksi, ja ruumiit hei- 
tettiin joukottain veteen. Toisissa paikoissa, niinkuin Vienissä 
ja Pariisissa kaivettiin suuria joukkohautoja kaupunkien ulko- 
puolelle, sittekun kaikki kirkomaat jo olivat täpö täynnä. 

Senaikaiset kuvaukset antavat elävän kuvan siitä kauhusta, 
mikä valtasi ihmiset. Lybekissä — Pohjan Venetziassa — 
joutuivat ihmiset sellaiseen hämminkiin, että he ikäänkuin 
mielenviassa ottivat jäähyväiset elämältä. Kauppamiehet vei- 
vät tavaransa luostariin, vapautuakseen alttarin ääressä kaikesta 
maallisesta. Munkkien mielestä ei kullalla ollut enää mitään 
arvoa, se voi ainoastaan tuoda kuoleman mukanaan. He 
sulkivat luostarin portit, ja ulkona olevat heittivät omaisuu- 
tensa muurien ylitse, tehdäkseen tällä tavalla viimeisen hurs- 
kaan uhrin sielujensa vapahdukseksi. Sittekun kulkutauti 
täällä oli kestetty, luuli vaeltavansa vainajain haamujen kes- 
kellä, sillä ilman saastumisen ja kärsityn kauhun takia olivat 
kaikkien kasvot kuolonkalpeat. 

Selvästi kaikki tämä kurjuus oli saattava ihmiset pois tasa- 
painostaan, jotka tietämättömyydessään ja äärimmäisessä suo- 
jattomuudessaan tautia vastaan pitivät tätä Jumalan rangais- 


28 Henkinen tartunta 


tustuomiona, joka voitiin ainoastaan parannusharjoituksilla ja 
hurskaudella kääntää pois. Tämä ajatus saikin alaa, ja rutto 
herätti uuteen eloon kummanaikaisen hengellisen liikkeen, 
joka aikaisemminkin keskiajalla oli esiintynyt. 

Kaikkialla, Unkarissa, Puolassa, Böömissä, Saksassa ja 
Flanderissa muodostui kansan keskuudessa parannuksenteki- 
jäin veljeskuntia, n. s. ruoskijoita eli flagellanttia, joita kut- 
suttiin myös ristinveljiksi eli ristinkantajiksi. He ottivat kan- 
san synnit hartioilleen ja tahtoivat hurskaudella ja itsensä- 
kiusaamisella kääntää ruton vitsauksen pois ihmiskunnan 
päältä. Nämä ruoskijain veljeskunnat kulkivat ympäri hyvin 
järjestetyissä kulkueissa, johtaja ja laulajat edellään. Kaikki 
kävelivät katse alasluotuna sekä surun ja epätoivon ilme kas- 
vonpiirteissä.. Heidän pukunsa oli synkkä, ja sinä oli kaapu 
punaisine ristineen rinnan kohdalla, selässä ja pääkappaleessa. 
Kaikki kantoivat kolmiosaisia ruoskia, jotka olivat varustetut 
solmuilla ja päistään asestetut pienillä terävillä rautaristeillä. 
Vahakynttilät ja komeat liput, ommellut samettiin ja kultaan, 
kohottivat juhlallista vaikutusta. Missä tahansa he retkeilivät 
läpi kaupunkien ja kylien, soivat kaikkien kirkkojen kellot, 
ja kansa virtasi hartaana ja kyynelöiden kuulemaan heidän 
lauluaan ja todistamaan heidän parannuksentekoaan. 

Kaksi kertaa päivässä tekivät he parannusta. He meni- 
vät parittain ja kellojen soidessa ulkoilmaan, ja kun he oli- 
vat saapuneet siihen paikkaan, missä ruoskiminen oli tapah- 
tuva, riisuivat he kaikki itsensä vyötäreihin asti. Sitte he 
asettuivat laajaan piiriin eri asennoihin, jokainen antoi asen- 
nollaan ilmi sen synnin, minkä hän oli tehnyt; avioliiton rik- 
koja makasi kasvot maata vasten, vääränvalan tekijä makasi 
syrjällään ja ojensi kolme sormeaan — ja niin kulki suur- 
mestari ympäri ja ruoski heitä kaikkia, yhtä enemmän, toista 
vähemmän, jonka jälkeen hän tavanmukaisella lauseella pyysi 
heitä nousemaan ylös. Sitte alkoi yleinen ruoskiminen laulun 

kaikuessa ja rukoillen, että Jumala kääntäisi ruton pois ihmis- 
kunnan päältä. Parannuksentekijät eivät sen ohessa laiminlyö- 
neet kerskaten mainita parannustyötään, viitaten, että nyt sekottui 
heidän verensä Kristuksen vereen ihmiskunnan vapahdukseksi. 

Parannuksenteon aate oli muuan keskiajan tarttuvimpia 
ajatuksia. Sen alkuperänä oli keskiajan paha omatunto. Paha 
omatunto oli keskiajan uskon ja keskiajan siveettömyyden 
omituinen tuote, elämässä ja opissa esiintyvän kaksinaisuuden 
tulos. Tavan takaa, kun kuolema ja kurjuus levittivät kau- 
hua ihmisten keskuuteen, heräsi parannuksenteon aate ja tarttui 
ylhäisiin ja alhaisiin, niin kävi kolmannellatoista vuosisadalla 
Italiaa hävittäväin Velfien ja Ghibelinien välisten sotain aikana 
sekä samoin neljännellätoista, kun rutto alkoi raivota, 


KA 

Ruton kauhut tekivät syviä haavoja kansan sieluelämään, 
Kaiken hävittäjä, kuolema, tuli kansan luulossa ruumiilliseksi 
todellisuudeksi, kummituslennoksi, jonka tuttu haamu näh- 
tiin hiipimässä ympäri kulkutautien aikoina. Kuolemantanssi 
on keskiaikana hyvin kansanomainen aihe taiteelliseen käsitte- 
lyyn. Nähdään, kuinka luurankomies muuttumattomine, kai- 
kille yhtäläisine irvistyksineen hämmästyttää heitä kaikkia 
ilman arvon ja ijän erotusta. Paavien ja piispojen, kunin- 
kaiden ja ruhtinasten, porvarien ja talonpoikien, neitosten ja 
rouvain, kaikkien täytyi tanssia kuoleman kanssa. Vielä voi- 
makastunteisempi aine keskiajan taiteessa on twomio. Tuo- 
miopäivä, vihan päivä, joka kohottaa kuoleman merkitystä. 
Vihan päivä, sen hirmuinen joko — taikka. Oikealle taikka 
vasemmalle. Valittujen joukkoon taikka tuomittujen pariin. 
Taivaaseen taikka helvettiin. Tässä on kaiken uskonnollisen 
innostuksen sisin juuri ja ydin. Kaikkien aatteiden aate. 
Kaikkien kauhujen kauhu. Koko kuoleman äärimmäinen 
hirmu. Valtavammin kuin missään muodon ja värin kuvauk- 

sessa paljastuu tämän mahtavan aineen merkitys keskiajan 
raskaille ja pelonalaisille tutkisteluille tunnetussa messussa, 
nimeltä Dies irae, vihan päivä. Tämä innoitetun hurskauden 
mestariteos kuvaa paremmin kuin mikään realistinen kirkko- 
maalaus keskiajan käsitystä tuomiopäivän merkityksestä. 

Nämä keskiajan pelokkaalle mielikuvitukselle suuret asiat, 
kuolema ja tuomio, ovat oikeastaan vain jaksoina aatteessa, 
joka johtaa edelleen keskiajan taikauskon todelliseen päähen- 
kilöön, perkeleeseen. Keskiajan perkeleuskoon, joka muodos- 
tui oikeaksi palvelukseksi, joka muuten ei lopu keskiaikaan, 
vaan ulottuu kauvas uudenpaan aikaan, saamme enemmän 
tutustua riivauksen ja noituuden yhteydessä. 


*% 


On selvää, että niin pelottava tauti kuin rutto, joka muu- 
tamain vuosien kuluessa tappoi 25 miljoonaa eli noin nel- 
jänneksen Europan asukkaista, tuli vaikuttamaan haitallisesti 
jälkeeneläviin. Ruton henkisiä seurauksia oli muun muassa 
yleinen peljästys, joka saattoi kansanjoukot pois tasapainos- 
taan ja teki heidät kiihottuneiksi ja hermostuneiksi. Muut- 
kin keskiajalla vallitsevat ulkonaiset olosuhteet, niinkuin huono. 
terveyden hoito, sota ja epävarmuus, yleinen sorto, paheelli- 
SUUS, juoppous y. m. levittivät kohdaltaan hermoista sairaal- 
loisuutta ja huonontumista kansan keskuudessa. Tämä her- 
moinen sairaalloisuus ilmeni muun muassa muutamina omi- 
tuisina kulkutauteina, joiden kaikkien merkillisyytenä oli vas- 
tustutamaton halu fanssia ja hypätä ja jotka ylimalkaan näyt- 
täytyivät kiivaissa liikkeissä, silloin tällöin kohoutuivat suo- 
nenvedonkohtauksiksi. Samaan aikaan vallinneen matkimis- 
taipumuksen kautta levisi tämä tanssitauti varsin kiivaasti kan- 
san keskuudessa. 

Oikein ymmärtääksemme niitä hermostumisen oireita, 
jotka olivat ominaisia näille kulkutaudeille 14:llä ja 15:llä 

vuosisadalla, on tarpeellista, että panemme muistiin muuta- 
mia seikkoja ihmisen aivojen toiminnoista. Suurten aivojen 
kuori on säännöllisissä oloissa muun muassa estävän ja jär- 
jestävän keskuksen paikka, se on meidän tahtomme elin, joka 
tarkoituksenmukaisella tavalla ohjaa ruumiin liikkeet. Jos 
kuulen soittoa ja näen toisten tanssivan, voin tosin tuntea 
halua esimerkin seuraamiseen, mutta tämä halu ei ole vas- 
tustamaton. Tuon korkeampaa järjestystä olevan toimintansa 
avulla hallitsevat aivot siten vissiä alempaan järjestykseen kuu- 
luvia keskuksia, joista lähtevät tavallisimmat liikkeet, niinkuin 
käyminen, juokseminen, hyppääminen, tanssiminen j. n. e. 
Kun aivojen toiminta heikontuu, menettävät ne siten valtansa 
liikkeiden yli, ja nämä tulevat pakollisiksi ja itsetoimiviksi. 
Nämä pakolliset liikkeet ovat joko hieman järjestettyjä, kuten 
on laita tanssitaudissa, taikka järjestämättömiä, niinkuin on 
laita niissä kohtauksissa, jotka esiintyvät kaatuvataudissa ja 
hysteriassa.  Tanssitauti, kaatuvatauti ja hysteria ovat niin- 
muodoin tuntomerkkejä heikkoustilasta aivojen korkeammissa 
toiminnoissa ja kiihotustilasta niiden alemmissa keskuksissa. 
Niiden kautta syntyvät pakolliset liikkeet. 

| Edelleen ei ole ensinkään harvinaista, että kiihottuminen 
aivojen alemmissa keskuksissa, kun samaan aikaan itsensä- 
hillitseminen ja tahto ovat heikontuneet, ilmenee taipuisuu- 
tena jäljittelyyn. Jos itse on uninen ja väsynyt, niin hau- 
kottelee kohta, kun näkee toisen henkilön haukottelevan. Jos 
on iloisella tuulella, niin vetää suunsa nauruun, kun näkee 
toisen nauravan, ja mitä hermostuneempi ihminen on, sitä 
helpommin tarttuu häneen toisen ihmisen nauru. 

Tämä jäljittelytaipumus saattaa sairaalloisissa tiloissa mennä 
niin pitkällä, että sairaat jäljittelevät ja matkivat jokaista elettä, 
jokaista liikettä, minkä toinen henkilö heidän nähtensä tekee, 
niin, heihin tarttuvat niin kärkkäästi tämän toimet, että he 
pakollisesti, automaattien tapaan jäljittelevät jokaisen erityis- 

kohdan niistä, nauravat, itkevät, hyppäävät, tanssivat, auto- 
maattisesti. Kun hysterinen henkilö näkee kaatuvatautisen, 
tapahtuu usein, että hän itse kaatuu maahan ja saa puista- 
tuksia. Muuten tavataan tämä jäljittelyttipumus vähämie- 
lisissä ja muutamissa mielenvikaisissa, etenkin sellaisissa mie- 
lensairauden muodoissa, jotka kohtaavat nuoruudessa. 

Ne oireet, joita olen tässä kuvannut, tanssitauti ja pakol- 
liset lihasliikkeet sekä jäljittelytaipumus olivat siis omiansa 
niille henkisille kulkutaudeille, joita nyt olen selvittävä. Pää- 
syynä oli säikähdys. Säikähdyksellä on lamauttava vaikutus 
aivojen toimintaan. 

Näyttää siltä, että nämä hermoisen sairaalloisuuden ilmauk- 
set aivan erikoisen helposti esiintyvät väestöryhmäin keskuu- 
dessa, jotka ovat verrattain alhaisella sivistystasolla. Kulku- 
tauteja, samanlaatuisia kuin ne, jotka keskiajalla raivosivat 
köyhän kansan keskuudessa Italiassa, Reinin maakunnissa 
ja Hollannissa, esiintyy meidän päivinämme malajien kes- 
kuudessa Itä-Intiassa ja muutamissa Japanin kansanroduissa. 

Äskettäin on muuan japanilainen mielentautisten lääkäri, 
professori Sakaki, kuvaillut omituista kansantautia, joka esiin- 
tyy n. s. Ainukansassa Japanissa, ja minä mainitsen tässä muu- 
tamia sanoja siitä, kun sillä on jotakin yhtäläisyyttä Italiassa 
14:llä ja 15:llä vuosisadalla esiintyneen n. s. tarantismin kanssa. 

Japanilaisen kansantaudin nimenä on Ainukielessä: »/mu- 
bacco», johtuen sanasta »Imu», »peloissaan oleva» ja sanasta 
»bacco», vanha nainen. »Imubacco» merkitsee siis vanhaa 
naista, joka on peloissaan. | 

Tämä tauti on niin levinnyttä, että Ainukansan keskuu- 
dessa ei ole ainoatakaan, joka ei tunne sitä. Tämä kansa 
oni erittäin alhaisella sivistysasteella, asuu huonoissa asun- 
noissa kylmästä ilmanalasta huolimatta, on vajonut juoppou- 
teen ja kaikissa suhteissa rappeunutta. Tauti puhkeaa säi- 
kähdyksen vaikutuksesta, ja kun Ainukansa ennen kaikkea 

pelkää käärmeitä, on tavallisimpana aiheena käärmeen, jonkun 
isohkon madon tai toukan näkeminen tahi vain sen vilkas 
kuvitteleminen, esim. unessa. Käärmeiden pelkoon liittyy 
myös vissiä taikaluuloja, jotka lisäävät näiden eläinten kun- 
nioitusta. Kun sairauteen taipuisat elävät alituisessa käärmei- 
den ja »Imubaccon» pelossa ja tuo kummallinen vaiva on 
hyvin tuttu kansalle, niin syntyy koko joukko taudintapauk- 
sia siten, että ihmiset säikyttävät toisiaan tai piloillaan ja 
leikillään kiihottavat toisiaan. Ja niin leviää tauti sielullisen 
tartunnan kautta. Oireena on valtava kauhu, joka kokonaan 
lamauttaa tajunnan, ja tämän kauhun kestäessä voi saada sai- 
raan matkimaan kaikkea, mitä muut tekevät. Osan sairaita 
oli professori Sakaki valokuvannut tanssivissa ja rajusti liikeh- 
tivissä asennoissa, jolloin he matkivat liikkeitä, joita muuan 
nuori Ainutulkki käskettiin tekemään. Ne komennussanatkin, 
joita tulkki lausui rajuja liikkeitään tehdessään, kerrattiin au- 
tomaattisesti. Sairasraukat ovat täysin tietoisia tästä jäljittely- 
pakosta eivätkä voi vastustaa sitä, kun joku pilallaan ja hu- 
vinsa vuoksi panee heidät senmukaisesti liikkeeseen. He va- 
littavat kyyneliä vuodattaen onnettomuuttaan: «Kuinka minä 
kärsinkään, kun täytyy matkia kaikkia näitä hullutuksia.» 
»Kuinka onneton olenkaan, kun olen toisten naurettavana 
sairauteni vuoksi.» 

Yhteensopiva Imubaccon kanssa on »Lafah» niminen 
tauti malajien keskuudessa, ja jotenkin samanlaatuisia ovat 
jotkut muut sivistymättömäin kansain parissa esiintyvät taudit. 

Niinkuin jo on mainittu, muistuttaa Ainukansan tauti 
muutamissa suhteissa tuosta Italiassa keskiajalla esiintyneestä 
»tarantismista». 

Tämäkin omituinen tauti oli kulkutaudin luonteista pelko- 
hermostusta, t. s. jonkinlaista kansanhysteriaa, jonka syynä 
oli säikähdys. 

Taudin kotimaa oli Apulia, ja se pantiin yhteyteen siellä 

olevan maahämähäkin, »taranftelin» kanssa, jolla oli maineena, 
että se oli hyvin myrkyllinen, ja joka sentähden oli kansan 
keskuudessa oikea kauhun esine. Olivatko hämähäkin pure- 
mat myrkyllisiä, on sangen epävarmaa, mutta varmaa on, 
että ne kansan mielikuvituksessa saivat mitä kamalimpia seu- 
rauksia. »Tarantismin» ensimmäisen esiintymisen aika on 
todenmukaisesti tuo mustan surman pelottavasti tuhoama 
1300-luku, jolloin suuret joukot olivat ylellisen kiihtymisen 
tilassa ja ajan taikausko ja vaivat olivat ajaneet niiden mieli- 
kuvituselämän äärimmilleen. Siinä demoonisten sumuolen- 
tojen täyttämässä pimeydessä, missä kansa eli, heräsi pelko 
pienimmästäkin syystä. Tuhansiin ihmisiin tarttui sama ku- 
vitus, ja henkinen kulkutauti levisi samoin kuin vähää ennen 
rutto. Suurimman levenemisensä saavutti kuitenkin taran- 
tismi vasta 14-luvulla. Myrkyllisen hämähäkin pelko oli 
silloin levinnyt kauvas Apulian rajojen ulkopuolelle. Ken 
tuli purruksi — ja ketäpä ei jokin syöpäläinen olisi saattanut 
purra — hän odotti kuolemaa ja vaipui lohduttomaan epä- 
toivoon, menetti kuulo- ja puhekykynsä ja pysyi tylsänä ja 
välinpitämättömänä elämän tavallisten houkutusten suhteen. 
Mutta jos hän kuuli huilun tai sitran säveleet, nosti hän sil- 
mänsä ja alkoi liikuttaa jäseniään, ensinnä hitaasti ja sitte 
yhä nopeammassa tahdissa, kunnes hänet vihdoin valtasi mitä 
rajuin tanssinvimma. Tarantella tempasi mukaansa vielä 
elähtäneet kömpelöt ja raskasliikkeiset maalaisetkin, jotka kei- 
kuttivat käsiään ja jalkojaan vilkkaassa ja nopeassa tanssin 
tahdissa, ja pitkin kaupunkeja ja kyliä tanssi joukottain kan- 
saa pillien, klarinettien ja turkkilaisten rumpujen soidessa, ja 
kaikkialle tuli uusia tarantelin puremia raukkoja, jotka odot- 
tivat itselleen huojennusta musiikista. Luulo musiikin ter- 
veellisestä vaikutuksesta oli perintö klassilliselta muinaisajalta. 
— Muuan 15:llä vuosisadalla elänyt neapolilainen oikeus- 
oppinut Alessander di Alessandro kertoo seuraavaa eräästä 

nuoresta miehestä, jonka tarantismi oli vallannut. Kärkkäästi, 
silmät sirillään kuunteli hän rummun ääntä ja liikehti en- 
sinnä arvokkaasti ja sitte yhä kovemmin ja kovemmin, kun- 
nes hänen tanssinsa kiihtyi äärimmäiseksi voimanponnistuk- 
seksi ja hurjimmaksi hypyksi. Kun soitto keskellä mitä suu- 
rinta sielun ja ruumiin jännitystä äkkiä taukosi, vaipui hän 
voimattomana lysään, makasi elottomana ja liikkumattomana, 
mutta niin pian kuin soitto uudelleen alkoi, valtasi hänet 
jälleen lumous, ja hän alotti uudestaan saman hurjan tanssin. 
Luultiin yleisesti, että tarantelihämähäkin puremat soiton ja 
tanssin vaikutuksesta jakautuivat ruumiiseen ja vähitellen ahke- 
rasti tanssittaessa voitiin karkoittaa siitä, mutta jos vain vähin- 
kin jälki niistä jäi suoniin, niin levisi tauti uudelleen, ja siten 
pakotettiin yhä tanssimaan niin pian kuin pilli tai rumpu soi. 

Samoin kuin Ainukansassa meidän päivinämme, oli sai- 
rauden synty liittyneenä omituiseen pelkoon muutamain eläin- 
ten suhteen. Tämä kauhu oli yleinen, eikä varmaankaan 
tehty suurta erotusta hämähäkkien, kuoriaisten ja tavallisten 
syöpäläisten välillä. Pienimmästäkin puremasta heräsi pelko 
ja sen mukana valtava suggestiooni, että nyt täytyy tanssia; 
jos yksi alkoi, seurasi toinen mukana, sillä esimerkki tarttui 
täällä enemmän kuin konsanaan muuiloin. Eihän liioin voi 
ajatella katalampaa keksintöä kuin oli se aate, jonka kansa 
oli muodostanut taudin laadusta. Samalla kun se katsottiin 
melkein parantumattomaksi, luultiin mahdolliseksi, että tanssi 
lopulta parantaisi. Tanssittiin tanssitaudin parantamiseksi. 
Raukkain ajatukset kulkivat täten ympyrässä, ja niin menikin 
(anssi äärettömiin asti. Hankittiin uusia soittajia, kun vanhat 
väsyivät, jotta ei tarvitsisi keskeyttää terveyttävää tanssia, sillä 
kun tanssi lakkasi, vaipuivat tanssiat sairaina ja väsyneinä 
maahan. 

Moni valistuneempi henkilö epäili tosin, oliko tarantelin 
puremalla mitään tekemistä tarantismin kanssa, ja kerrotaan, 

että eräs ylhäinen esipappi, piispa Zuinzato di Foligno, joka 
uhalla ja luullen sitä vaarattomaksi antoi tarantelin purra 
itseänsä, sairastui hyvin vaikeasti ja vasta, kun soitto pakotti 
hänet tanssimaan, sai jonkinmoista helpotusta. Toiset papit, 
jotka katsoivat arvolleen sopimattomaksi tanssia hullujen 
tapaan, sulkivat soitolle korvansa, mutta lopulta ei heillä ollut 
muuta valittavaa kuin joko menehtyä tautiin taikka käyttää 
ainoata tarjolla olevaa helpoituskeinoa. Niin epävapaita oli- 
vat siis sen ajan ihmiset, että valistuneimpainkin täytyi vas- 
ten tahtöaan antaa perää yleisesti levinneen kuvitelman hen- 
kiselle tartunnalle. 

Tarantismi pysyi Italiassa laajalle levinneenä kansantautina 
parisensataa vuotta, ja tuosta paljosta soittamisesta sairaiden 
parantamiseksi muodostui vähitellen omituinen kesäjuhla, jota 
etenkin naiset avustivat kaikin keinoin, jonka tähden sille 
annettiin nimeksi il carnevaletto delle donne (naisten pieni 
karnevaali). Suuria joukkoja soittajia kulki kesäkuukausina 
ympäri maata. Kaikki, jotka olivat olleet tarantelin puremia 
tai luulivat itseään purrun, alkoivat tanssia, joukko uteliaita, 
etenkin naisia, parveutui kirjavan joukkueen ympärille ja sai 
taudin, eivät hämähäkin puremasta, vaan psyykillisestä myr- 
kystä, jota he ahnaasti joivat silmillään. 

Vähitellen hävisivät kansan tajunnasta ne kaameat kuvi- 
telmat, jotka olivat aikaansaaneet tarantismin, mutta taran- 
tellaa tanssitaan vielä tänä päivänä italialaisena kansantassina, 
jonka hurja tahti mahdollisesti voi antaa meille käsityksen 
siitä, miten se kävi muinaisina aikoina, jolloin tanssittiin elä- 
mästä ja vastoin tahtoaan täytyi tanssia. 


X 


Yhtä kummallinen kuin Italian tarantismi on Reinin maa- 
kunnissa ja Hollannissa 1300-luvulla raivoava Pyhän Johan- 
neksen ja Pyhän Vietin tanssi. 


Henkinen tartunta 37 


Olemme Aachenissa vuonna 1374. Joukkueet miehiä ja 
naisia, jotka tulevat Alemaniasta t. s. Saksasta, vetävät puo- 
leensa väestön huomiota kummallisella käytöksellään. Käsi 
kädessä asettuvat he piiriin, ja nähtävästi voimatta hillitä tun- 
teitaan tanssivat he tunnittain rajuimmassa vimmassa välittä- 
mättä ympärillä seisovista, kunnes he peräti väsyneinä kaatuivat 
kumoon; sitte he valittavat mitä suurinta ahdistusta, joutuvat 
tuskaan, joka näyttää ennustavan heille kuolemaa, kunnes hok- 
sataan sitoa heidän vyötäisensä aliosa liinoilla, jonka jälkeen 
he toipuvat ja näyttävät olevan entisellään, kunnes uusi koh- 
taus saapuu. Tämän vyötäisten aliosan käsittelyn sanotaan 
perustuneen sen valtavaan paisumiseen, mikä seurasi paljosta 
huutamisesta ja kiivaista liikkeistä. Jotkut herätettiin henkiin 
siten, että heitä muitta mutkitta muksautettiin maahan tai 
suorastaan poljettiin sen ruumiinosan tienoille. Tanssiessaan 
he näkivät näkyjä, heidän silmänsä ja korvansa olivat suljetut 
todellisuudelle, he näkivät haltioissaan ollessaan henkiolen- 
toja, joiden nimiä he huutelivat; muutamat kuvittelivat, että 
heidät upotettiin verivirtoihin, ja tämän kuvittelunsa johdosta 
heidän oli pakko tehdä korkeita hyppyjä. Toiset näkivät 
taivaan ja havaitsivat Jumalan pojan ja hänen äitinsä. Kun 
tauti oli ehtinyt kehittyä, kävi se vaihtelevammaksi kulussaan, 
ja ilmeni kaatuvataudin tapaisia kohtauksia, joissa sairaat tuli- 
vat tajuttomiksi, kaatuivat maahan ja saivat vaahtoa suunsa 
ympärille, heti taas hypätäkseen ylös ja uudelleen hurjasti 
liikehtien alottaakseen tanssinsa. 

Aachenista levisi tämä henkinen tartunta Alankomaihin, 
edelleen Kölniin, Metziin y. m. paikkoihin. 

Metzissä lienee yksitoistasataa Pyhän Johanneksen tanssijaa 
virrannut kaduilla. Maalaisväki lähti aurojensa äärestä, käsi- 
työläiset työpajoistaan, perheenäidit kodeistaan ; kaikilta tahoilta 
riensi ihmisiä ja ryhtyi rajuun tanssiin. Säkkipillin puhal- 
tajat ja muut soittajat, kerjäläiset ja kaikenkaltainen kehno 

väki käyttivät hyväkseen sekasortoa, tanssivat mukana ja sai- 
vat huokean ansaitsemistilaisuuden. Toistasataa naimatonta 
naista liittyi tuohon villiin ja kirjavaan kulkueeseen, joka 
tanssi kaduilla ja suuntasi kulkunsa temppeleihin ynnä mui- 
hin pyhiin paikkoihin; koko touhu muodostui irstailuksi, ja 
havaittiin liiankin hyvin, mitkä himot olivat päässeet irti 
uskonnollisen hurmauksen aikana. 

Papit ja munkit käsittävät koko ilmiön riivaajaisten työksi 
ja hyökkäsivät kulkutaudin kimppuun manauksilla. 

Mieltäkiinnittävänä huomiona Pyhän Johanneksen, Pyhän 
Vietin tanssin ja italialaisen tarantismin suhteen olivat ne 
omituiset idiosynkrasiat t. s. kummallisen mieltymyksen tai. 
vastenmielisyyden ilmaukset muutamiin seikkoihin nähden, 
joita huomattiin tanssivissa. Pyhän Johanneksen tanssijilla 
oli selittämätön vastenmielisyys niitä kippurakärkisiä kenkiä 
kohtaan, jotka vähän aikaa puhkeamisen jälkeen noin vuonna 
1350 olivat tulleet käytäntöön, ja sietivät ainoastaan tylppiä 
kenkiä; vielä suurempaa vastenmielisyyttä osoittivat he kui- 
tenkin punaisia vaatteita vastaan, jotka voivat kiihdyttää hei- 
dät raivoon, samoin väitetään, etteivät he saattaneet nähdä 
kenenkään itkevän. Tarantismin tartuttamat sitävastoin ihas- 
tuivat punaisista väreistä, moni tanssi punainen tilkku 
kädessä tai piti silmiään ahnaasti kiinnitettyinä johonkin 
punaiseen pukuun ympärillä olevain parvessa. Toiset antoi- 
vat etusijan mustille, keltaisille tai viheriäisille väreille, ja on 
tallella kummallisia kertomuksia tästä omituisesta idiosynk- 
rasiasta. Myös veteen ja siniseen mereen ihastuivat tarantelin 
puremat. Muutamissa kohosi meren ihannoiminen ja puo- 
leensaveto aina siihen saakka, että he syöksyivät aaltoihin, 
samoin kuin on esimerkkejä Pyhän Vietin tanssijoista, jotka 
ovat heittäytyneet jokeen tai muuhun vesistöön, joka vas- 
tustamattomasti veti heitä puoleensa. 

Kaikissa näissä keskiajan choreomaneissa, t. s. kulkevan 

tanssitaudin tartuttamissa tavataan ihmeellinen, vastustamaton 
houkutus samoamiseen sävelten mukaan. Tarantismi on tässä 
suhteessa merkillisin, mutta Pyhän Johanneksen ja Pyhän 
Vietin tanssijainkin edellä kulki soittajia, ja he tanssivat tun- 
nettujen sävelmäin mukaan. — Eräässä piirroksessa, jonka 
on tehnyt Peter Breughel vanhempi, tiettävästi etevä flamlan- 
tilainen maalari 1500-luvulla, enimmän tunnettu maalais- 
väestön elämän kuvaajana, nähdään rivi hurjasti tanssivia 
elähtäneitä naisia, jokaista pitää käsistä kaksi miestä. Etum- 
maiset liikehtivät niin rajusti, että heitä vain vaivoin voivat 
pidättää miehet, joiden tehtävänä näyttää ainoastaan olevan 
rajujen naisten hillitseminen. Tämän joukkueen keskellä 
tanssii kaksi säkkipillinpuhaltajaa, joiden raikuvaan soittoon 
kovaa kirkuvat naiset yhtyvät äänillään. Taustalla näkyy 
pieni maalaiskirkko, missä perkeleen manaus luultavasti tulee 
tapahtumaan. 

Alkukuvanamme on Hondiuksen piirros saman Breug- 
helin mukaan, ja nähdään siinä kaksi ryhmää rajuja, tanssi- 
via ja kirkuvia talonpoikaisnaisia samalla tavalla kuin edel- 
lisessä kuvassakin kahden kovakouraisen miehen seuraamina. 
Maiseman halki juoksee joki, ja pienempi ryhmä on sillalla, 
missä kahdella miehellä on melkoinen työ pitäessään kiinni 
naista, joka näyttää tahtovan heittäytyä jokeen. 

Pyhän Vituksen mukaan kutsuttu Pyhän Vietin tanssi 
oli kulkutauti, joka kaikinpuolin sopi yhteen Pyhän Johan- 
neksen tanssin kanssa ja raivosi Strassburgissa 1418. 


* 


Ennenkuin jätän nämä tanssikulkutaudit, tulee minun 
vastata kysymykseen: Mitä oli Pyhällä Johanneksella t. s. 
Johannes Kastajalla ja Pyhällä Vituksella niiden kanssa teke- 
mistä? Mitä jälkimmäiseen tulee, on asia yksinkertainen. 
Pyhä Vitus oli muuan kirkon pyhimyksistä (luvulleen 14), 

ja poikana hän Diokletianuksen kristittyjä vastaan toimeen- 
panemain vainojen aikana kärsi marttyyrikuoleman, sekä piti- 
vät legendat häntä erikoisena suojeluspyhänä tanssitautisia 
varten. 

Pyhän Johanneksen tanssi sai, Heckerin mukaan, toden- 
näköisesti nimensä siitä, että se puhkesi vähän jälkeen juhan- 
nuspäivän ja sillä mahdollisesti oli jotakin yhteyttä niiden 
hommain ja rajujen tanssien kanssa, joita ikivanhan tavan 
mukaan toimeenpantiin juhannustulien ympärillä. 

Kristitty kansa oli ottanut perinnöksi paljon pakanallisia 
tapoja, joita pidettiin voimassa osittain muuttuneessa tarkoi- 
tuksessa, ja juhlistettiin juhannuspäivää vanhoilla tulilla, jotka 
mahdollisesti kasteen ja tulen puhdistavan merkityksen välillä 
vallitsevan ajatusyhtymäin vaikutuksesta sytytettiin Johannes 
Kastajan muistoksi. Todella vaikuttivat pahanallinen luonnon- 
mystiikki ja siihen yhtyneet tavat vielä houkuttelevasti, vaikka 
kaikki sellainen selvästi kirjoitettiin pahan kiusaajan tilille. 
Näillä teillä lienee peljätty perkele usein hämmästyttänyt kan- 
saa, eikä ole tavatonta, että riivaushysteria on puhjennut sel- 
laisessa tilaisuudessa. Äärimmäiset kärsimykset ja hätä, tul- 
vat Reinin seuduilla ja sietämätön sorto linnanherrain puo- 
lelta kuuluu myös valmistaneen kansan mielialaa. Mutta 
ennen kaikkea lienee muistutettava, että Pyhän Johanneksen 
tanssi seurasi kulkutautina heti hirmuisen «mustan surman» 
jälkeen. 


Kirjallisuusilmoituksia : 


Scipio Sioghele: La foule criminelle 
» Psychologie des sectes. 
G. Tarde: L'opinion et la foule. 
G. le Bon: Psych logie des foules. | 

